అమిత్ సింగ్ బక్షీ

అమిత్ సింగ్ బక్షి (17 సెప్టెంబర్ 1925-22 జూన్ 2024) ఒక భారతీయ అథ్లెట్. ఇతడు ఫీల్డ్ హాకీ ఆటగాడు కూడా.

 జీవితచరిత్ర 
1951లో న్యూఢిల్లీలో జరిగిన ఆసియా క్రీడలలో పురుషుల 4x400 మీటర్ల రిలే జట్టు సభ్యుడిగా బంగారు పతకాన్ని, పురుషుల 400 మీటర్ల పరుగులో రజత పతకాన్ని గెలుచుకున్నాడు. 

1956లో మెల్బోర్న్ జరిగిన వేసవి ఒలింపిక్స్‌లో భారత జాతీయ హాకీ జట్టు సభ్యుడిగా బంగారు పతకాన్ని గెలుచుకున్నాడు. మొదట బ్యాకప్ సభ్యుడిగా ఉన్న బక్షీ, గుర్సేవక్ సింగ్ వైద్యపరంగా అనర్హుడిగా ప్రకటించబడినప్పుడు  జట్టులోకి చేర్చబడ్డాడు. బక్షి కేవలం గ్రూప్ దశలో ఒక ఆటలో మాత్రం ఆడాడు. ఆ ఆటలో  USA పై భారతదేశం 16-0 స్కోరుతో విజయం సాధించింది. 

ఇతడు సీనియర్ నేషనల్ హాకీ ఛాంపియన్షిప్స్‌లొ సర్వీసెస్ తరఫున ఆడాడు, 1953 , 1956 సీజన్లలో కెప్టెన్‌గా సర్వీసెస్‌కు టైటిల్‌ను అందించాడు. 1954లో రన్నర్ అప్‌గా నిలిచాడు. 

బక్షి భారత వైమానిక దళం వింగ్ కమాండర్‌గా పనిచేశాడు. తరువాత వాణిజ్య పైలట్‌గా ఎయిర్ ఇండియా కు సేవలను అందించాడు. 

బక్షి 22 జూన్ 2024న తన 98 సంవత్సరాల వయసులో మరణించాడు.
పతకాలు
ఇతడు అంతర్జాతీయ పోటీలలో గెలుపొందిన పతకాల వివరాలు:
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1951 ఆసియా క్రీడలు న్యూఢిల్లీ, భారతదేశం 1వ  4x400 మీ రిలే 3:24.2		ఛాంపియన్షిప్ రికార్డ్ 1951 ఆసియా క్రీడలు న్యూఢిల్లీ, భారతదేశం 2వ  400 మీ  50.8

 మూలాలు 

వర్గం:2024 మరణాలు
వర్గం:1925 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు